recursal/SuperWikiNEXT-32B huggingface dataset:
| * பா
* உ
* தொ
மேற்குப் பாலைவனப் போர்த்தொடர் |
| --- |
| எகிப்து படையெடுப்பு – காம்ப்பசு – பார்டியா – குஃப்ரா – சோனென்புளூம் – பார்டியா திடீர்த்தாக்குதல் – டோபுருக் முற்றுகை – பிரீவிட்டி – சுகார்பியன் – பேட்டில்ஆக்சு  – ஃபிளிப்பர் –குரூசேடர் – கசாலா – பீர் ஹக்கீம் – முதலாம் எல் அலாமெய்ன் – அலாம் எல் அல்ஃபா  – அக்ரீமெண்ட்  – இரண்டாம் எல் அலாமெய்ன் – எல் அகீலா  |

**பர்தியா சண்டை** (*Battle of Bardia*) இரண்டாம் உலகப் போரின் வடக்கு ஆப்பிரிக்கப் போர் முனையில் நிகழ்ந்த ஒரு போர் நடவடிக்கை. இது காம்ப்பசு நடவடிக்கையின் ஒரு பகுதியாகும். இதில் எகிப்து மீது படையெடுத்திருந்த பாசிச இத்தாலியின் படைகளை நேச நாட்டுப் படைகள் தாக்கித் தோற்கடித்தன.

செப்டம்பர் 1940ல் எகிப்து மீது இத்தாலிய படைகள் படையெடுத்தன. ஆனால் வெகு சீக்கிரம் இத்தாலியப் படைமுன்னேற்றம் தடைபட்டுப் போனது. டிசம்பர் மாதம் அவர்களை எகிப்திலிருந்து விரட்ட பிரித்தானியப் படைகள் காம்ப்பசு நடவடிக்கை என்ற எதிர்த்தாக்குதலைத் தொடங்கின. அவற்றின் தாக்குதலை சமாளிக்க முடியாத இத்தாலியர்கள் எகிப்தை விட்டுப் பின்வாங்கி லிபியாவுக்குத் திரும்பினர். ஆனால் பிரித்தானியப் படைகள் லிபியாவுக்குள்ளும் அவர்களை துரத்திச் சென்றன. ஜனவரி 3ம் தேதி லிபியாவிலுள்ள இத்தாலியக் கோட்டையான பர்தியா மீது நேச நாட்டுப் படைகள் தங்கள் தாக்குதலைத் தொடங்கின. இத்தாக்குதலை ஆஸ்திரேலியப் படைப்பிரிவுகள் முன்னின்று நிகழ்த்தின. இரண்டாம் உலகப் போரில் ஆஸ்திரேலிய வீரர்கள் பங்கு கொண்ட முதல் போர் நடவடிக்கை இது தான்.

பர்தியா மீதான தாக்குதல் இரு கட்டங்களாக நடைபெற்றது. முதல் கட்டத்தில் ஜனவரி 3ம் தேதி குண்டுவீசி வானூர்திகளும், போர்க்கப்பல்களும் பர்தியா கோட்டை மீது குண்டு வீசின. பின்னர் தரைப்படை பீரங்கிகளின் தொடர் குண்டுவீச்சு நிகழும் போதே, நேச நாட்டு வெடி வல்லுனர்கள் (sappers) கோட்டையைச் சுற்றியிருந்த முட்கம்பி வேலியினை ஆங்காங்கே தகர்த்தனர். இவற்றின் வழியாக உள்ளே புகுந்த காலாட்படைகள் விரைவில் கோட்டையின் பல பகுதிகளைக் கைப்பற்றி 8,000 இத்தாலிய வீரர்களை கைது செய்தன. இரண்டாம் கட்டத்தில் 17வது காலாட்படை பிரிகேட், பார்டியா கோட்டையைத் தாண்டி அடுத்த இத்தாலிய அரண் நிலையான "சுவிட்ச் கோட்டினை" அடைந்தது. ஜனவரி 4ம் தேதி பார்டியா நகரம் நேச நாட்டுப் படைகள் வசமானது. நேச நாட்டு படை முன்னேற்றத்தால் பர்தியா கோட்டை அரண்நிலைகள் இரு பகுதிகளாகப் பிளவுபட்டன. மூன்றாம் நாள் தனியாக்கப் பட்ட இரு பகுதிகளையும் நேச நாட்டுப் படைகள் ஒரே நேரத்தில் தாக்கிக் கைப்பற்றின. இத்தாலியப் படைகள் அனைத்தும் சரணடைந்தன. மொத்தம் 36,000 இத்தாலியர்கள் போர்க்கைதிகளாக்கப்பட்டனர்.

பர்தியாவில் கிட்டிய வெற்றி லிபியாவினுள் மேலும் முன்னேற நேச நாட்டுப் படைகளை மேலும் தூண்டியது. இத்தாலிக்கு ஏற்பட்ட இத்தோல்வியால் லிபியாவின் கிழக்குப் பகுதியாகிய சிரனைக்கா விரைவில் முழுவதும் நேச நாட்டு வசமானது.

மேற்கோள்கள்
-----------

1. ↑  Stockings 2009, ப. 3
2. 1 2  Long 1952, ப. 199
3. ↑  Long 1952, ப. 203
**பிலிப் லுட்விக் இசுடேடியசு முல்லர்** (*Philipp Ludwig Statius Müller*)(25 ஏப்ரல் 1725 - 5 சனவரி 1776) ஒரு ஜெர்மனி விலங்கியல் நிபுணர் ஆவார்.

முல்லர் எசென்சில் 1725ஆம் ஆண்டு பிறந்தார். எர்லாங்கனில் இயற்கை அறிவியல் பேராசிரியராக பணியாற்றினார். 1773 மற்றும் 1776க்கு இடையில், லின்னேயஸின் *நேச்சர்சிஸ்டத்தின்* ஜெர்மன் மொழிபெயர்ப்பை வெளியிட்டார். 1776ஆம் ஆண்டின் துணை பதிப்பு, ஆவுளியா, குவானக்கோ, *போட்டோ*, மூன்று நிற ஹெரான், குடை கொண்டைக்கிளி, செங்குத கொண்டைக்கிளி மற்றும் வெடிற்போத்து உள்ளிட்ட பல உயிரினங்களுக்கான அறிவியல் வகைப்பாட்டைக் கொண்டிருந்தது. இவர் ஒரு பூச்சியியல் வல்லுநராகவும் இருந்தார்.

முல்லர் எர்லாங்கனில் இறந்தார்.

பிலிப் லுட்விக் இசுடேடியசு முல்லரை, சாலமன் முல்லர் (1804-1864), பறவையியல் நிபுணர் அல்லது ஓட்டோ பிரெட்ரிக் முல்லருடன் குழப்பமடையக்கூடாது.

பணி
---

* Statius Müller, P. L. 1776. *Des Ritters Carl von Linné Königlich Schwedischen Leibarztes &c. &c. vollständigen Natursystems Supplements- und Register-Band über alle sechs Theile oder Classen des Thierreichs. Mit einer ausführlichen Erklärung. Nebst drey Kupfertafeln*.Nürnberg. (Raspe).

மேற்கோள்கள்
-----------

1. ↑  Anonym 1776: [Muller, P. L. S.] *Besch. Berlin. Ges. Naturf. Fr*. 2 584-592
2. ↑  Evenhuis, N. L. 1997 *Litteratura taxonomica dipterorum* (1758-1930). Volume 1 (A-K); Volume 2 (L-Z). Leiden, Backhuys Publishers.
**மெய் வளிமம்** (real gas) என்பது கருத்தியல் நிலையிலிருந்து விலகிச் செல்லும் வளிமம் ஆகும். இவ்விலகீட்டுக்குக் குறிப்பாக இரண்டு காரணிகள் உள்ளன. 1) அழுத்தம் அதிகரிக்க அதிகரிக்க, வளிமத்தின் கன அளவு குறைந்து கொண்டே சென்று ஒரு கட்டத்தில் சுழியத்தை எட்டும் என்கிறது கருத்தியல் விதி. ஆனால், வளிம மூலக்கூறுகளின் இருப்பாலும், ஒரு கட்டத்துக்கு மேல் அமுக்க இயலாது என்பதாலும், இக்கன அளவு மிகவும் சிறியதானாலும், அது எப்போதும் சுழியமாகாது. 2) உயர் வெப்பநிலைகளில் மூலக்கூற்று இடைவிசை அதிகம் இராது என்றாலும், குறைந்த வெப்பநிலைகளில் இவ்விசை நிச்சயமாக இருக்கும்.

மெய் வளிமங்களை நன்கு புரிந்துகொள்ள, பின்வரும் கருத்துகளை அறிந்திருக்க வேண்டும்.

* அமுங்குமைத் தாக்கங்கள்;
* மாறும் தன்வெப்பக் கொண்மை;
* வான் டெர் வால்ஸ் விசை;
* சமநிலையல்லா வெப்ப இயக்கவியல் தன்மைகள்;

பெரும்பாலான பயன்பாடுகளுக்கு, கருத்தியலில் இருந்து இவ்வேறுபாடு தேவையற்ற ஒன்று என்று பொருட்படுத்தாமல் இருந்துவிடலாம். கருத்தியல் வளிமம் என்பதே போதுமானது. ஆனால், வளிமங்களின் உறைநிலை அருகிலோ, உயர் அழுத்தங்களிலோ, மாறுநிலைப் புள்ளிகளுக்கு அருகிலோ, ஜூல்-தாம்சன் விளைவு போன்றவற்றை விவரிக்கவோ, மெய் வளிமத்தைப் பயன்படுத்த வேண்டியிருக்கும். கருத்தியல் நிலையிலிருந்து விலகீட்டை அமுங்குமைக் காரணி Z கொண்டு குறிக்கலாம்.

சமன்பாடுகள்
-----------

மெய் வளிமத்தின் சமவெப்பச் செயன்முறை  

  

அடர்நீலம் - மாறுநிலைக்குக் கீழான சமவெப்ப ரேகைகள்
பச்சை - metastable states.  

  

F புள்ளிக்கு இடதுபுறம் - இயல்பு நீர்மம்  

F புள்ளி – கொதிநிலை.  

FG கோடு – ஆவி-நீர்மச் சமன்நிலை   

FA பகுதி – அதிவெப்ப நீர்மம்  

F′A பகுதி – stretched liquid (p<0).  

AC பகுதி – analytic continuation of isotherm, physically impossible.  

CG பகுதி – மீக்குளிர்வித்த ஆவி  

G புள்ளி – பனி நிலை.  

G புள்ளிக்கு வலதுபுறம் – வளிமம்

  

Red curve – மாறுநிலைச் சமவெப்ப ரேகை.  

Point K – மாறுநிலைப்புள்ளி.  

  

Light blue curves – supercritical isotherms

முதன்மைக் கட்டுரை: நிலைச் சமன்பாடு
முதன்மைக் கட்டுரை: வான் டர் வால்சின் சமன்பாடு

வெப்ப இயக்கவியல் விரிவு வேலை
----------------------------

மெய் வளிமங்களின் விரிவு வேலை கருத்தியல் வளிமங்களினதை விட வேறுபட்டிருக்கும். அவ்வேறுபாட்டின் அளவு:

{\displaystyle \int \left(V-{\frac {RT}{P}}\right)dP}.

இவற்றையும் பார்க்க
------------------

* அமுங்குமை
* நிலைச் சமன்பாடு
* வளிம விதிகள்
* கருத்தியல் வளிம விதி: பாயில் விதி and கே-லூசாக் விதி

மேற்கோள்கள்
-----------

* Dilip Kondepudi, Ilya Prigogine, *Modern Thermodynamics*, John Wiley & Sons, 1998, ISBN 0-471-97393-9
* Hsieh, Jui Sheng, *Engineering Thermodynamics*, Prentice-Hall Inc. Englewood Cliffs, New Jersey 07632, 1993. ISBN 0-13-275702-8
* Stanley M. Walas, *Phase Equilibria in Chemical Engineering*, Butterworth Publishers, 1985. ISBN 0-409-95162-5
* M. Aznar, and A. Silva Telles, *A Data Bank of Parameters for the Attractive Coefficient of the Peng–Robinson Equation of State*, Braz. J. Chem. Eng. vol. 14 no. 1 São Paulo Mar. 1997, ISSN 0104-6632
* *An introduction to thermodynamics* by Y. V. C. Rao
* The corresponding-states principle and its practice: thermodynamic, transport and surface properties of fluids by Hong Wei Xiang

வெளி இணைப்புகள்
---------------

*
**மரியானா தீவுகள்** (*Mariana Islands*) அல்லது **மரியானாஸ்** என்பது பசிபிக் பெருங்கடலின் வட-மேற்கே அமைந்துள்ள 15 எரிமலைத் தீவுகளின் கூட்டம் ஆகும். ஸ்பானியர்கள் இங்கு குடியேறிய காலத்தில் ஸ்பானிய அரசியான மரியானா என்பவளின் நினைவாக 17ம் நூற்றாண்டில் இத்தீவுகளுக்கு மரியானா தீவுகள் எனப் பெயரிடப்பட்டது. 20ம் நூற்றாண்டின் ஆரம்பம் வரையில் இத்தீவுகள் சில வேளைகளில் **லாட்ரோனஸ் தீவுகள்** (*Ladrones Islands*, "திருடர்களின் தீவுகள்") என அழைக்கப்பட்டு வந்தது.

புவியியல்
---------

ரோட்டா தீவு
மரியானா தீவுகள் குவாமில் இருந்து 2,519 கிமீ தூரம் ஜப்பான் வரை பரந்திருந்த கடலில் மூழ்கிய ஒரு மலைத்தொடரின் தெற்குப் பகுதியாகும். இத்தீவுகள் மைக்குரோனீசியா தீவுக்கூட்டங்களின் குடும்பத்தில் ஒரு பகுதியாகும். இவற்றின் மொத்த நிலப்பரப்பு 389 சதுர மைல்கள் (1007 கிமீ²).

இவை இரண்டு நிர்வாக அலகுகளைக் கொண்டுள்ளன:

* குவாம் - இது ஐக்கிய அமெரிக்காவின் பகுதி.
* வடக்கு மரியானா தீவுகள் - இவை ஐக்கிய அமெரிக்காவின் கட்டுப்பாட்டில் ஓரளவு தன்னாட்சியுடைய (பொதுநலவாய) அலகு. இவற்றில் சாய்ப்பான், தினியான் ரோட்டா ஆகிய தீவுகளும் அடங்கும்.

வரலாறு
------

வடக்கு மரியானா தீவுகள்
இத்தீவுக் கூட்டத்தைக் கண்ட முதலாவது ஐரோப்பியர் பேர்டினண்ட் மகலன். இவர் உலகைச் சுற்றிவரும் தனது முயற்சியின் போது 1521 மார்ச் 6 ஆம் நாள் தெற்கில் இருந்த இரண்டு தீவுகளைக் கண்டு அதனூடே சென்றார். அவர் முதன் முதலில் குவாமின் உமாட்டாக் தீவில் தரையிறங்கினார்.

1667 ஆம் ஆண்டில் ஸ்பெயின் தனது வழமையான குடியேற்றத்தை ஆரம்பித்து அதற்கு மரியானா தீவுகள் என அதிகாரபூர்வமாகப் பெயரிட்டது. அப்போது அங்கு கிட்டத்தட்ட 40,000 முதல் 60,000 வரையான சமோரோ மக்கள் வாழ்ந்து வந்தனர். ஆனால் இவர்களில் பெரும்பாலானோர் வந்தேறு குடிகளான ஸ்பானியர்களிடம் இருந்து பெற்ற தொற்று நோய்களினால் இறந்தனர்.

இவற்றையும் பார்க்கவும்
----------------------

* மரியானா அகழி
* வடக்கு மரியானா தீவுகள்

மேற்கோள்கள்
-----------

1. ↑  *The CIA World Factbook* (2006) பரணிடப்பட்டது 2017-11-07 at the வந்தவழி இயந்திரம்.
2. ↑  Peschel, O. (1877). *Geschichte des Zei killers der Entdeckungen*. Stuttgart.
**நாய் அடல்மீன்** அல்லது **எருமை நாக்கு** (*Psettodes erumei*) என்பது செங்கடலில் இருந்து வடக்கு ஆத்திரேலியா வரை இந்திய மற்றும் பசிபிக் பெருங்கடல்களிங் காணப்படும் ஒரு வகை தட்டைமீன் ஆகும்.

இதன் குடும்பத்தின் மற்ற உறுப்பினர்களைப் போலவே, இது மிகவும் பழமையான தட்டைமீன்களில் ஒன்றாகக் கருதப்படுகிறது. இது சற்று தட்டையான உடல் கொண்டது. இந்த மீனானது பிறக்கும்போது இயல்பான மீன்களைப் போன்று இருபக்கமும் கண்கள் கொண்டிருக்கும். ஆனால் சிலநாட்கள் கழித்து இதன் ஒரு கண் இடம்பெயர்ந்து மேல் நோக்கி பயணமாகி மறுபக்க கண்ணின் மேலான முதுகு தூவி முனையருகே சென்றுவிடும். ஈள்வட்டமான இந்த மீனுக்கு இரு கண்களும் ஒரே பக்கமாக இருப்பது இதன் தனிச்சிறப்பாகும்.

இது தன் முதுகுத் துடுப்புகளுக்கு முன்னால் தண்டுவடம் போன்ற கதிர்களைக் கொண்டிருப்பதன் மூலம் இது தன் உறவு மீன்களானன *பிசெட்டோட்ஸ் பெல்ச்சேரி* போன்றவற்றிலிருந்து வேறுபடுகிறது. இதன் மேல்பகுதி பழுப்பு சாம்பல் நிறத்திலும், அடிப்பகுதி வெள்ளையாகவும் இருக்கும். இது தன் உடலின் மேற்பகுதியில் பல கோடுகளைக் கொண்டுள்ளது. இது அதன் உடல் நிறத்தை விட சற்று மங்கியதாகவோ அல்லது வெளிர் வெள்ளை வரையோ இருக்கும். இதன் பெரிய வாயில் பலமான ஈரடுக்கு பற்கள் இருக்கும். இரவாடியான இந்த மீன் பகல் முழுவதும் மணல் அல்லது சேற்றில் மறைந்திருக்கும். இரவில் வெளிவந்து மீன்களை வேட்டையாடும். இவை வழுவழப்பான மீன்களாகும். கைகளால் பிடித்தால் வழுக்கக்கூடியவை.

மேற்கோள்கள்
-----------

1. ↑  "Psettodes erumei, Indian halibut : fisheries". *www.fishbase.se*. 2021-10-29 அன்று பார்க்கப்பட்டது.
2. ↑   *FAO Species identification sheets for fishery purposes. Western Indian Ocean: fishing area 51. Prepared and printed with the support of the Danish International Development Agency (DANIDA).*. .
3. ↑   Kuiter, R.H. and T. Tonozuka, 2001. Pictorial guide to Indonesian reef fishes. Part 3. Jawfishes - Sunfishes, Opistognathidae - Molidae. Zoonetics, Australia. p. 623-893.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q2692031
* விக்கியினங்கள்: Psettodes erumei
* AFD: Psettodes\_erumei
* BOLD: 48009
* EPPO: PSTOER
* EUNIS: 126819
* FishBase: 513
* GBIF: 2409818
* iNaturalist: 53702
* IRMNG: 10150752
* ITIS: 172706
* IUCN: 166996
* என்.சி.பி.ஐ: 195640
* WoRMS: 219788

 |
கற்றல் கற்பித்தலை கணினி, வெண்பலகைகள், படம் காட்டும் கருவிகள், சிறப்பு மென்பொருட்கள், காணொளி கருத்தரங்குக்கள் போன்றவைகளைக் கொண்டு ஒருங்கிணைக்கும் வாய்ப்புகளை நல்கி தொழில் நுட்ப வகுப்பறைகளை உருவாக்கும் நோக்கத்தோடு துவங்கப்பட்ட ஒரு செயல்திட்டமே சூட்டிகை **மெய்நிகர் கற்றல் வகுப்பறை** ஆகும். 

மெய்நிகர் கற்றல் வகுப்பறையானது (Smart Virtual Classroom) தொழில்நுட்ப கருவிகளைக் கொண்டு நிறுவப்பட்ட படபிடிப்புக் கூடத்திலிருந்து (studio) ஒளிபரப்பப்படும் கல்வி நிகழ்ச்சிகளானது அந்த படப்பிடிப்புக் கூடத்தோடு இணையதளம் மூலம் இணைக்கப்பட்ட பள்ளிகளில் நேரடியாக ஒளிபரப்பபடுகிறது. ஆசிரியர்களும் மாணவர்களும் நிகழ்ச்சியில் காணொளிக் கலந்துரையாடலில் உள் நுழைந்து (logged) ஊடாடும் வெண்பலகை(Interactive White Board), பட வீழ்த்தி , கணினி ஆகியவைகள் உதவியோடு மெய்நிகர் வகுப்பறைச் சூழலில் கற்றுக்கொள்கிறார்கள்.

மெய்நிகர் கற்றல் வகுப்பறையின் நன்மைகள்
--------------------------------------

மாணவர்களுக்கு தரமான கல்வி கிடைக்கிறது. 

மின் வழிக்கற்றல் (e learning) மூலமாக கல்வி சம்மந்தமான காணொளிகளை பார்ப்பது,

மைய சேவையகத்தில் சேமித்து வைத்திருக்கும் காணொளிகளை தரவிறக்கிப் பார்ப்பது (Download), 

காணொளிக் கலந்துரையாடலில் கலந்துகொண்டு பிற பள்ளி மாணவர்களுடன் கலந்துரையாடுவது, 

பதிவு செய்து வைக்கப் பட்டிருக்கும் காணொளிகளையும் (Recorded videos) ,

ஒலிப்பதிவுகளையும் (audios) பயன்படுத்துவது 

மெய்நிகர் வகுப்பறை மூலம் நேரலை வகுப்பு ஒரே நேரத்தில் பல பள்ளிகளில் நடைபெறுவதால் ஆசிரியர் பற்றாக்குறையினையும் சரிசெய்யலாம்.

மேற்கோள்கள்
-----------

1. ↑
**நான் கடவுள்**, 2009ஆம் ஆண்டு வெளியான தமிழ்த் திரைப்படமாகும். பாலா இயக்கத்தில் ஆர்யா, பூஜா உள்ளிட்டோர் நடித்துள்ளனர். எழுத்தாளர் ஜெயமோகன் உரையாடல்களை எழுதியுள்ளார். அவரது ஏழாவது உலகம் எனும் புதினத்தைத் தழுவி திரைக்கதை பின்னப்பட்டுள்ளது. இளையராஜா இசையமைத்துள்ளார். ஆர்தர் வில்சன் ஒளிப்பதிய, சூப்பர் சுப்பராயன் சண்டையமைத்துள்ளார். சுரேஷ் அர்ஸ் படத்தொகுப்பு செய்துள்ளார்.

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

ஈன்ற மகவால் குலத்துக்கு இழப்பு என சோதிடர்கள் கூறியதை நம்பி மகன் ருத்ரனை சிறுவயதிலேயே காசியில் கொண்டுவந்து விடுகிறார் அப்பா நமச்சிவாயம். பதினான்கு ஆண்டு நீண்ட இடைவெளிக்குப் பின் குற்றவுணர்வு துரத்த மகனைத் தேடி காசிக்கு வருகிறார். பாவம் கரைக்கவரும் மக்கள் ஆற்றில் எ‌ரியும் சிதைக்கு நடுவே தவக்கோலத்தில் மகனைக் கண்டுபிடிக்கிறார். ருத்ரன் இப்போது சுற்றம் துறந்த அகோரித் துறவியாக உள்ளான். "அகோரிக்கு உறவு கிடையாது, அதை அறுத்துவிட்டு வந்து சேர்" என அறிவுரை சொல்லி ஊருக்கு அனுப்பி வைக்கிறார் ருத்ரனின் ஆசிரியர். ஊருக்கு வந்த பிறகும் வீட்டோடு ஒட்டாமல் இருக்கிறான். இது அவனது உறவுகளுக்கு மன வருத்தம் தந்தாலும், அவன் மீண்டும் தங்களுடன் சேர்ந்து வாழ மாட்டான் என்பதை உணர்ந்து அவனை விட்டு விடுகிறார்கள்.

உடல் ஊனமுற்றவர்களையும் மூளை வளர்ச்சி குறைந்தவர்களையும், உறவற்றவர்ளையும் பிச்சைக்காரர்களாக்கி தொழில் செய்து வருகிறான் தாண்டவன். அவனிடம் சிக்கிக் கொள்கிறாள் பாட்டுப் பாடி பிழைப்பு நடத்தும் கண் தெ‌ரியாத அம்சவல்லி. தாண்டவன், முக அழகு குறைந்த ஒருவனுக்குஅவளை விற்க முயல்கிறான். உடனிருப்பவர்கள் அவளைக் காப்பாற்றுகிறார்கள். பாதுகாப்பு தேடி அவள் வந்து சேரும் இடம் ருத்ரன் இருக்கும் மலைக்கோயில். அவளை விற்க முயன்ற இடைத்தரகரைக் கொன்று பாதுகாப்பு அளிக்கிறான். கொலை வழக்கில் கைதாகி நீதிமன்றம் சென்றாலும், அவன் தான் குற்றவாளி என்று நிறுவ வழி இல்லாததாலும், ருத்ரனை தாண்டவனிடம் இடமே மாட்டி விட காவலர்கள் நினைப்பதாலும், வழக்கிலிருந்து விடுபடுகிறான். இதற்கிடையே, தாண்டவன் அம்சவல்லி மேல் கோபம் கொண்டு கொடூரமாகத் தாக்க, அவள் அடைக்கலம் தேடி ருத்ரனிடம் செல்கிறாள். தாண்டவனும் அங்கு வர, இறுதிக் காட்சியில், தாண்டவனைக் கொல்கிறான். மிகவும் மனமொடிந்த அம்சவல்லி, இந்தப் பிறப்பில் இருந்து விடுபடக் கோரி ருத்ரனிடம் மன்றாட, அவளைக் கருணைக் கொலை செய்கிறான். பிறகு, அவனது ஆசிரியர் குறிப்பிட்டபடி, மீண்டும் காசிக்குச் செல்கிறான்.

வெளி இணைப்புகள்
---------------

* நான் கடவுள்: சில கேள்விகள் பாகம் 1, பாகம் 2 - ஜெயமோகன் கட்டுரைகள்.

| * பா
* உ
* தொ
பாலா இயக்கிய திரைப்படங்கள் |
| --- |
| இயக்கம் | 
* *சேது* (1999)
* *நந்தா* (2001)
* *பிதாமகன்* (2003)
* *நான் கடவுள்* (2009)
* *அவன் இவன்* (2011)
* *பரதேசி* (2013)
* *தாரை தப்பட்டை* (2016)

 |
| தயாரிப்பு | 
* *மாயாவி* (2005)
* *பிசாசு* (2014)
* *சண்டி வீரன்* (2015)

 |
**மெய்நிகர் மரபுரிமை** (Virtual heritage) என்பது, பண்பாட்டு மரபுரிமை தொடர்பான தகவல் தொழில்நுட்பம், தொலைத்தொடர்பு ஆகியவை சார்பான ஆக்கங்களையும் அவற்றின் பயன்பாட்டையும் குறிக்கும். மெய்நிகர் மரபுரிமையும், பண்பாட்டு மரபுரிமையும் வெவ்வேறு பொருள் கொண்டவை. பண்பாட்டு மரபுரிமை என்பது, வரலாற்று, அழகியல், தொல்லியல், அறிவியல், இனவியல், மானிடவியல் ஆகிய பெறுமானங்களைக் கொண்ட களங்கள், நினைவுச் சின்னங்கள், கட்டிடங்கள், பொருட்கள் போன்றவற்றைக் குறிக்கின்றது. ஆனால், மெய்நிகர் மரபுரிமை என்பது தொழில்நுட்பக் களத்துக்குள் பெரும்பாலும் மெய்நிகர் நடப்புச் சூழல் அல்லது அரும்பொருட்களின் கணினிக் காட்சிகள் வடிவில் இருக்கும் மேற் சொல்லப்பட்டவைகளின் எடுத்துக்காட்டுகளை மட்டுமே குறிக்கும். 

பல மெய்நிகர் நடப்புத் திட்டங்கள் பண்பாட்டு மரபுரிமையின் தொட்டறியக்கூடிய அம்சங்களின் மட்டுமே கவனம் செலுத்துகின்றன. எடுத்துக்காட்டாக முப்பரிமாண மாதிரியாக்கம், வரைபடங்கள், அசைபடங்கள் போன்றவற்றைக் குறிப்பிடலாம். இவ்வாறு செய்யும்போது களங்களுடனும், பொருட்களுடனும் தொடர்புடைய பண்பாட்டு மரபுரிமையின் தொடுபுலனாகாத அம்சங்களான கதைகள், நிகழ்ச்சிகள், நடனங்கள் போன்றவற்றைக் கவனிக்காது விட்டுவிடுகின்றனர். பண்பாட்டு மரபுரிமையின் தொட்டறியக்கூடிய அம்சங்கள் தொடுபுலனாகாத அம்சங்களில் இருந்து பிரிக்கக்கூடியன அல்ல.

மேற்கோள்கள்
-----------

1. ↑  Bawaya, M. (2010), "Virtual Archaeologists Recreate Parts of Ancient Worlds", *Science*, **327** (5962): 140–141, doi:10.1126/science.327.5962.140
2. ↑  UNESCO (2008). "Application Guide". *Applications to UNESCO-Vocations Patrimoine Fellowships for World Heritage site managers*. [UNESCO World Heritage Centre. 4 May 2012 அன்று பார்க்கப்பட்டது.
**"நில நடுக்க** "அதிர்வுகளின் வலுவை பலவகையான **அளவீடு**களால் அறிகிறார்கள். அவற்றுள் "ரிக்டர் அளவீடு" (Richter Scale) என்ற மடிமை (லாகரிதமிக்) அளவீட்டால் அளக்கப்படுவது பரவலாக அறியப்படும் ஒரு அளவீடு. ஒவ்வொரு நாளும் உலகம் முழுதும் நூற்றுக்கணக்கில் நில அதிர்வுகள் பல்வேறு வலுவுடன் ஏற்படுவதாக **நிலநடுக்க அளவீடு** மூலம் அறியப்படுகிறது. இவை பெரும்பாலும் மிகச் சிறிய அதிர்வுகளாக இருப்பதால் நம்மால் அறிய முடிவதில்லை. எனவே நில உருண்டையின் மேல் ஓடானது (டெக்டானிக் தகடுகள்) தொடர்ந்து அதிர்ந்து கொண்டும் நகர்ந்து கொண்டும் இருக்கும் .

நில அதிர்வுகளை அறிந்து கொள்ள உலகம் முழுவதும் ஆயிரத்திற்கு மேற்பட்ட நிலநடுக்கவியல் நிலையங்கள் அமைக்கப்பட்டுள்ளன. ஒரு நிலநடுக்கம் அல்லது பூகம்பம் ஏற்படும் போது பல்வேறு நிலையங்களில் பதிவான அளவுகளைக் கொண்டு அந்த நிலநடுக்கத்தின் (பூகம்பத்தின்) நிலநடுக்க மையம் (epicenter.) எங்கு உள்ளது என்பதையும், நிலநடுக்கத்தின் வலு அளவையும் கணிப்பார்கள். பூமிக்குள் எந்த இடத்தில் பாறைப் படிமங்களின் உரசல் ஏற்பட்டதால் பூகம்பம் உண்டானதோ அது குவியம் (*Focus*) எனப்படும். அந்த இடத்திற்கு நேராக மேலே உள்ள பூமியின் மேற்பரப்பு புவி அதிர்ச்சி வெளிமையம் என்று அழைக்கப்படும்.

ஒரு நிலநடுக்கத்தின் குவியம் தரையிலிருந்து 70 கி.மீ. ஆழத்திற்குள் இருந்தால் அதனை ஆழமற்ற குவியம் (*Shallow focus*) என்பார்கள். இதனால் பூமியின் பரப்பில் ஏற்படும் பாதிப்புகள் அதிகம். 70 கி.மீ.க்கு மேல் 700 கி.மீ ஆழத்திற்குள் பூகம்பம் உருவானால் ஆழமான குவியம் (Deep focus) என்று கருதப்படும்.

நிலநடுக்க அளவீடுகள் - வலுவை அளத்தல்
-----------------------------------

நிலநடுக்க அதிர்வுகளின் **வலுவை** வகைப்படுத்த 1780களில் டொமினிக்கோ பின்யாட்டாரோ (Domenico Pignataro) என்பார் ஏற்படுத்திய எளிய முறையை முதலில் பயன்படுத்தினர். பின்னர் நிலநடுக்க வலுவை, தற்கால புரிதலின் படி அளவிட 1828ல் பி.என்.ஜி ஈகன் (P.N.G. Egen) அவர்களால் உருவாக்கப்பட்ட அளவீடே முதன்முதல் பலராலும் அறியப்பட்ட அளவீடாகும். 19 ஆம் நூற்றாண்டில் உருவாக்கப்பட்ட ராஸ்ஸி-ஃவோரெல் (Rossi-Forel scale) அளவீட்டு முறையே முதன்முதல் பலராலும் ஏற்றுக்கொள்ளப்பட்ட முறையாகும்.. அதன் பின்னர் பல வகையான நிலநடுக்க வீச்சு, வலு அளவீடுகள் முன்வைக்கப்பட்டுள்ளன. ஐக்கிய அமெரிக்காவில் MM என்று குறிப்பிடப்படும் *மாற்றம் செய்யப்பட்ட மெர்க்காலி அளவீடு* (Modified Mercalli scale (MM) பயன்படுத்தப்படுகின்றது. ஐரோப்பாவில் ஐரோப்பிய மாக்ரோசைஸ்மிக் அளவீடு (European Macroseismic Scale) என்னும் முறைவழி அலவிடுகிறார்கள். யப்பானில்(ஜப்பான்) ஷிண்ட்டோ அளவீடு என்னும் முறையைக் கையாளுகிறார்கள். இந்தியா, இசுரேல், ரஷ்யா ஆகிய நாடுகளில் MSK-64 என்னும் அளவுமுறையைப் பயன்படுத்துகிறார்கள். இவ்வளவீடுகளில் பெரும்பாலானவை நிலநடுக்க வலுவைக் குறிக்க சற்றேறக்குறைய 12-படி அளவுநிலைகளைக் கொண்டுள்ளது.

நிலநடுக்க மையத்தை கண்டுபிடித்தல்
--------------------------------

குறைந்தது மூன்று நிலநடுக்கவியல் நிலையங்களில் பதிவான தகவல்களைக் கொண்டு நிலநடுக்க மையம் கண்டுபிடிக்கப்படும். கணிப்பின் துல்லியம் அதிர் மையத்திற்கு 10கி.மீ. அளவிற்குள்ளும், பூமியின் அடியில் உள்ள குவியம் 10 - 20 கி.மீ அளவிற்குள்ளும் அறியப்படுகிறது.

நிலநடுக்கங்கள் ஏற்படும் என்று கணிக்கப்பட்ட பகுதிகளில் அமைந்துள்ள சிறப்பு நிலஅதிர்வியல் நிலையங்களால் நிலநடுக்க மையத்தை மேலும் துல்லியமாக கணிக்க இயலும்.
**Page Module:Location map/styles.css has no content.**

இஸ்தான்புல் இரவுவிடுதி துப்பாக்கிச் சூடு, 2017 is located in Istanbulஇஸ்தான்புல் இரவுவிடுதி துப்பாக்கிச் சூடு, 2017class=notpageimage| துப்பாக்கிச் சூடு நடந்த இடம்.
துருக்கி நாட்டின் இஸ்தான்புல் நகரில் இரவு விடுதியில் புத்தாண்டுக் கொண்டாட்டத்தில் இருந்த மக்கள் மீது 2017, ஜனவரி 1 அன்று தாக்குதல் நடத்தப்பட்டது. இத்தாக்குதலில் 39 மக்கள் கொல்லப்பட்டனர் மேலும் சுமார் 70 பேர் காயமடைந்தனர். துப்பாக்கிச் சூட்டை நடத்தியதாக *அப்துல்காதிர் மாஷிர்போவ்* (Abdulkadir Masharipov) என்பவர் ஜனவரி 17 அன்று கைது செய்யப்பட்டார்.

தாக்குதல்
---------

இரவுவிடுதியில் அதிகாலை 01:15 மணியளவில் ஏகே 47 வகை துப்பாக்கி மூலம் துப்பாக்கிச் சூடு நடத்தப்பட்டது. தாக்குதலில் ஈடுபடும்போது அரபி மொழியில் பேசிக்கொண்டே தாக்குதல் நடத்தினார் மேலும் 'அல்லாஹூ அக்பர்' எனும் கோசத்தையும் எழுப்பினார். மொத்தம் ஏழு நிமிடம் நடத்தப்பட்ட இந்தத் தாக்குதல் 180 சுற்றுகளாக நடத்தப்பட்டது. தாக்குதலுக்குப் பின்னர் தீவிரவாதி சமயலறைக்குள் புகுந்து உடைகளை மாற்றிவிட்டு பொதுமக்களோடு கலந்து தப்பிச் சென்றார்.

பாதிக்கப்பட்டவர்கள்
-------------------

இத்தாக்குதலில் பதினான்கு நாட்டைச் சார்ந்தவர்கள் பாதிக்கப்பட்டனர். அதில் இருவர் இந்தியாவைச் சார்ந்தவர்.

மேற்கோள்கள்
-----------

1. ↑  "35 killed in armed attack at Istanbul nightclub". *Anadolu Agency*. 2 January 2017 அன்று மூலம் பரணிடப்பட்டது. 31 December 2016 அன்று பார்க்கப்பட்டது.
2. ↑  "Son Dakika: Ünlü gece kulübüne silahlı saldırı". *Hürriyet Daily News*. 31 December 2016 அன்று பார்க்கப்பட்டது.
3. ↑  "One attacker still inside Istanbul nightclub: CNN Turk". Reuters. 1 January 2017 அன்று பார்க்கப்பட்டது.
ராஜஸ்தான் மாநிலத்தின் அபு மலையில் **குளிர்கால விழா** ஆண்டுதோறும் டிசம்பர் 29-31 வரை நடைபெறுகிறது. இந்த விழாவை இராசத்தான் சுற்றுலா வளர்ச்சிக் கழகம் மற்றும் அபு மலை நகராட்சி வாரியம் ஆகியவை இணைந்து நடத்துகின்றன. 

கடல் மட்டத்திலிருந்து 1,219 மீ உயரத்தில் அமைந்துள்ள அபு மலை தான், ராஜஸ்தானில் உள்ள ஒரே மலைவாசஸ்தலம் ஆகும்.

இந்த குளிர்கால விழாவில் ராஜஸ்தான் மாநிலத்தின் பாரம்பரிய நடனம், கச்சேரிகள், கண்காட்சிகள் மற்றும் வானவேடிக்கை காட்சிகள் போன்றவை அடங்கியுள்ளன; ராஜஸ்தான் மற்றும் ஹரியானா, பஞ்சாப், மத்தியப் பிரதேசம் மற்றும் குஜராத் போன்ற பல்வேறு மாநிலங்களில் இருந்து நாட்டுப்புற கலைஞர்கள் முக்கியமாக பங்கேற்றுள்ளனர். இந்த திருவிழா நக்கி ஏரிக்கு ஊர்வலமாக மக்கள் செல்வதில் இருந்து தொடங்குகிறது.

விழாவின் மற்ற முக்கிய நிகழ்ச்சிகளான சூஃபி கதக் நடனம் மற்றும் டாப், கூமர் மற்றும் கைர் போன்ற நாட்டுப்புற நடனங்கள் பங்கேற்கும் மக்களை ஈர்க்கும் வகையில் நடைபெறும் மேலும் காத்தாடியில் பறத்தல், சூடான காற்று பலூனிங், கிரிக்கெட், கில்லி தண்டா, கவிதை வாசிப்பு மற்றும் இசை நிகழ்ச்சிகள் போன்ற பொழுதுபோக்குகளும் அடங்கும்.

கொண்டாடட்டம்
------------

இந்த திருவிழா ராஜஸ்தானின் மிக முக்கியமான மற்றும் நன்கு பிரபலமான திருவிழாக்களில் ஒன்றாகும். அழகிய மாநிலமான ராஜஸ்தானின் வளமான வரலாறு, கலாச்சாரம் மற்றும் அதன் பாரம்பரியத்தை பறைசாற்றும் விதமாக இவ்விழா கொண்டாடப்படுகிறது. இந்த திருவிழா மக்கள் அனைவருக்கும் அவர்களின் சலிப்பான வாழ்க்கையிலிருந்து ஒரு இடைவெளியை எடுத்து தங்களை புத்துணர்ச்சியாக்கும் ஒரு முயற்சியாக தொடங்கியது.பல பாரம்பரிய மற்றும் நாட்டுப்புற பாடகர்கள் தங்கள் ஆத்மார்த்தமான குரல்கள் மற்றும் இசையால் கலந்துகொள்ளும் பார்வையாளர்களை மயக்குகிறார்கள். நீர் விளையாட்டுகள் மற்றும் ரோயிங் போன்ற பல சாகச நடவடிக்கைகள் இங்கு நடைபெறுவதால் நக்கி ஏரி ஒரு முக்கியமான இடமாகும்.ஒரு பெரிய மற்றும் அற்புதமான வாணவேடிக்கை காட்சியுடன் அபு மலை குளிர்கால திருவிழா முடிவுக்கு வருகிறது. **தீப்தான்** என்று அழைக்கப்படும், நக்கி ஏரியில் விடப்படும் ஏராளமான மிதக்கும் விளக்குகள் இந்த நிகழ்வின் மற்றொரு அற்புதமான சிறப்பம்சமாகும், இது உண்மையிலேயே மிகவும் அழகானதும் இதயத்தை மயக்குகிறதுமான வண்ணமயமான திருவிழாவாகும்.

மேற்கோள்கள்
-----------

1. ↑  "அபு மலை குளிர்கால விழா". 27 December 2018 அன்று பார்க்கப்பட்டது.
2. ↑  "அபு மலையின் குளிர்கால விழா".
3. ↑  "அபு மலையில் குளிர்கால விழா".
**அபிராம் நந்தா** (*Abhiram Nanda*) என்பவர் பன்னாட்டு அளவில் புகழ்பெற்ற இந்தியப் புல்லாங்குழல் கலைஞர் ஆவார். இவர் பாரம்பரிய மற்றும் நவீன இசை இரண்டிலும் புல்லாங்குழல் வாசித்துவருகிறார். அரிபிரசாத் சௌராஷியா மற்றும் மோகினி மோகன் பட்நாயக் போன்ற குருக்களிடம் புல்லாங்குழல் வாசிக்க கற்றுக்கொண்டார்.

இந்தியாவின் பல்வேறு பகுதிகளில் மட்டுமின்றி சுமார் 53 வெளிநாடுகளிலும் புல்லாங்குழல் வாசித்து பலரது பாராட்டுக்களை பெற்றுள்ளார், நந்தா. பல உள்ளூர் மாணவர்கள் மற்றும் வெளிநாட்டினர் இவரிடம் புல்லாங்குழல் வாசிக்க கற்கிறார்கள். புல்லாங்குழல் தயாரிப்பதில் வல்லவரான இவரிடம் பல வெளிநாட்டுப் புல்லாங்குழல் கலைஞர்கள் புல்லாங்குழல் பெற்றுள்ளனர்.

இளமை
----

அபிராம் நந்தா, அசோக் குமார் நந்தா மற்றும் காந்திலதா ஆகியோருக்கு மகனாக ஒடிசா மாநிலம் ஜகத்சிங்பூர் மாவட்டத்தில் உள்ள தெரடோங்கில் பிறந்தார். இவரது தந்தை பொறியாளர் என்றாலும், புல்லாங்குழல் வாசிப்பதிலும் நடிப்பதிலும் பிரியம் கொண்டவர். இவரது சகோதரர் பிந்து நந்தா ஒரு பிரபலமான திரைப்பட நடிகர். பிந்து நந்தா கல்லீரல் தொடர்பான நோயால் மார்ச் 1, 2023 அன்று இறந்தார்.

தொழில்
------

அபிராம் நந்தா தொண்ணூறுகளின் தொடக்கத்தில் புல்லாங்குழல் வாசிப்பவராக தனது வாழ்க்கையைத் தொடங்கினார். 1995ல், கோவா இளைஞர் விழாவில் புல்லாங்குழல் வாசித்ததற்காகத் தேசிய இளைஞர் விருதை வென்றார். அரிபிரசாத் சௌராசியாவிடம் புல்லாங்குழல் கற்றுக்கொண்ட பிறகு, பல மேடை நிகழ்வுகளில் குருவுடன் புல்லாங்குழல் வாசிக்கும் வாய்ப்பு இவருக்குக் கிடைத்தது. இதனை தொடர்ந்து வெளிநாடுகளிலும் இசைநிகழ்ச்சிகளில் புல்லாங்குழல் வாசிக்கும் வாய்ப்பு கிடைத்தது. 

ஒடிசி இசை மற்றும் ஒடிசி நடனத்தில் புல்லாங்குழல் முக்கிய கருவியாக உள்ளதால் பல ஒடிசி நடனக் கலைஞர்களுடன் இணைந்து நடித்துள்ளார் நந்தா பணியாற்றியுள்ளார்.

விருதுகள்
---------

மும்பையில் உள்ள சுர் சிங்கர் நிறுவனம் மதிப்புமிக்க சூர் மணி பட்டத்தை 2009-ல் இவருக்கு வழங்கியுள்ளது.

மேற்கோள்கள்
-----------

1. ↑  "Young flautist strikes the right note - Abhiram Nanda took lessons from Pandit Hariprasad Chaurasia". *telegraphindia.com*. telegraph. 12 June 2020 அன்று மூலம் பரணிடப்பட்டது. 12 June 2020 அன்று பார்க்கப்பட்டது.
2. ↑  "Popular Odia Actor Pintu Nanda Passed Away At Hyderabad - Sakshi". *web.archive.org*. 2023-03-03. Archived from the original on 2023-03-03. 2023-03-03 அன்று பார்க்கப்பட்டது.CS1 maint: unfit url (link)
3. ↑  "Churning out melody". *www.newindianexpress.com*. The New Indian Express. 12 June 2020 அன்று மூலம் பரணிடப்பட்டது. 12 June 2020 அன்று பார்க்கப்பட்டது.
**அப்போகொனைடீ** *(Apogonidae)*, *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும். இவை அத்திலாந்திக் பெருங்கடல், இந்தியப் பெருங்கடல், பசிபிக் பெருங்கடல் ஆகிய கடற் பகுதிகளில் காணப்படுகின்றன. முக்கியமாக இவை கடல் மீன்கள், சில இனங்கள் உவர் நீரிலும் வாழுகின்றன. இவற்றுள் சில இனங்கள் மீன் காட்சியகங்களில் விரும்பி வைக்கப்படுகின்றன. இவை சிறியனவாகவும், அமைதியானவையாகவும், அழகிய நிறங்கள் கொண்டவையாகவும் இருப்பதால் அவற்றை மக்கள் பார்க்க விரும்புகின்றனர்.

பொதுவாக இவை சிறிய மீன்கள். பெரும்பாலான இனங்கள் 10 சதம மீட்டர்களுக்கும் (3.9 அங்குலம்) குறைவான நீளம் கொண்டவை. வாய் பெரிதாக அமைந்திருப்பதும், முதுகுச் செட்டைகள் இரண்டாகப் பிரிந்து இருப்பதுவும் இவற்றின் சிறப்பு இயல்பாகும். வெப்பவலய, துணைவெப்பவலயக் கடல்களில் வாழும் இக் குடும்ப மீன்கள் பொதுவாகப் பவளப்பாறைத் திட்டுகளிலும், குடாப் பகுதிகளிலும் அதிகமாகக் காணப்படுகின்றன.

இவை இரவு நேரங்களிலேயே உணவு தேடுகின்றன. பகலில் பவளப்பாறைகளில் உள்ள இருண்ட இடுக்குகளில் மறைந்து இருக்கின்றன. இவற்றுட் சில மீனினங்கள் ஆண் மீன்களின் வாய்க்குள் முட்டை இடுகின்றன.

வகைப்பாடு
---------

இக் குடும்பத்தின் 2 துணைக் குடும்பங்களில் 24 பேரினங்களைச் சேர்ந்த 331 இனங்கள் உள்ளன.
**அப்போகொனைடீ** குடும்பம்

* **அப்போகொனைனீ** துணைக்குடும்பம்
	+ *அப்போகோன்* *(Apogon)*
	+ *அப்போகொனிக்திசு* *(Apogonichthys)*
	+ *ஆர்க்காமியா* *(Archamia)*
	+ *அசுட்ராபோகோன்* *(Astrapogon)*
	+ *செர்கேமியா* *(Cercamia)*
	+ *செய்லோடிடெரசு* *(Cheilodipterus)*
	+ *கொரந்தசு* *(Coranthus)*
	+ *ஃபௌலேரியா* *(Fowleria)*
	+ *குளொசாமியா* *(Glossamia)*
	+ *ஓலாப்போகன்* *(Holapogon)*
	+ *லாக்னேராத்தசு* *(Lachneratus)*
	+ *மியோனோரசு* *(Mionorus)*
	+ *நியாமியா* *(Neamia)*
	+ *நெக்டாமியா* *(Nectamia)*
	+ *ஃபியோப்டிக்சு* *(Phaeoptyx)*
	+ *தெராப்போகன்* *(Pterapogon)*
	+ *ராப்டாமியா* *(Rhabdamia)*
	+ *சிபாமியா* *(Siphamia)*
	+ *இசுபீராமியா* *(Sphaeramia)*
	+ *வின்சென்டியா* *(Vincentia)*
* **சியூடாமினீ** *(Pseudaminae)* துணைக்குடும்பம்
	+ *சிம்னாபோகன்* *(Gymnapogon)*
	+ *பக்சுட்டன்* *(Paxton)*
	+ *சியூடமியா* *(Pseudamia)*
	+ *சியூடமியோப்சு* *(Pseudamiops)*

இவற்றையும் பார்க்கவும்
----------------------

* மீன் குடும்பங்கள் பட்டியல்
* பேர்சோய்டீ

உசாத்துணை
---------

* ஃபிஷ்பேஸ்.ஆர்க் (ஆங்கில மொழியில்)

வெளியிணைப்புக்கள்
-----------------
| கெமர்Khmer |
| --- |
| 

|  |  |  |
| --- | --- | --- |
|  |  |  |
|
|  |  |  |
|

 |
| மொத்த மக்கள்தொகை: | 15 மில்லியன் (2006) |
| அதிக மக்கள் உள்ள இடம்: |  கம்போடியா* 12.5 மில்லியன்

 வியட்நாம்* 1.7 மில்லியன்

 தாய்லாந்து* 1.4 மில்லியன்

 ஐக்கிய அமெரிக்கா* 200,000

 பிரான்சு* 50,000

 கனடா* 25,000

 ஆத்திரேலியா* 20,000

 மலேசியா* 11,381

 நியூசிலாந்து* 5,000

 லாவோஸ்* 4,000

 பெல்ஜியம்* 3,000
 |
| மொழி: | கெமர், வியட்நாமியம், வடக்கு கெமர், தாய் |
| சமயம்/சமயம் அற்றோர்: | தேரவாத பௌத்தம் |
| தொடர்புடைய இனக்குழுக்கள்: | மொன், வா, மற்றும் வேறு மொன்-கெமர் பிரிவுகள் |

**கெமர் மக்கள்** (*Khmer people*) எனப்படுவோர் கம்போடியாவில் பெரும்பான்மையாக வாழும் ஓர் இனக்குழுவாகும். நாட்டின் 13.9 மில்லியன் மக்கள் தொகையில் 90 விழுக்காட்டினர் கெமர் மக்கள் ஆவர். தென்கிழக்காசியாவில் பரவலாகக் காணப்படும் மொன்-கெமர்களில் ஒரு பிரிவினரான இவர்கள் கெமர் மொழியைப் பேசுகின்றனர். பெரும்பான்மையான கெமர் மக்கள் கெமர் வழிவந்த பௌத்த சமயத்தைப் பின்பற்றுகின்றனர். இது தேரவாத பௌத்தம், இந்து சமயம், ஆவியுலகக் கோட்பாடு போன்றவற்றின் ஒரு கலப்பாகும். கணிசமான கெமர் மக்கள் தாய்லாந்து (வடக்கு கெமர்), வியட்நாமின் மெக்கொங் டெல்ட்டா (கெமர் குரோம்) பகுதிகளிலும் வாழ்கின்றனர்.

வரலாறு
------

முதன்மைக் கட்டுரை: கம்போடியாவின் வரலாறு
கெமர் மக்கள் குறைந்தது 3,000 ஆண்டுகளுக்கு முன்னர் வடக்கில் இருந்து இங்கு வந்து குடியேறியதாக நம்பப்படுகிறது. வடக்கில் சீன - திபெத்தியர்களால் இவர்கள் வடக்கில் இருந்து விரட்டப்பட்டவர்களாக அல்லது விவசாயத்துக்காக இங்கு வந்து குடியேறியிருக்கலாம் என ஆய்வாளர்கள் கருதுகின்றனர்.

தென்கிழக்காசியாவ்வில் இவர்களின் குடியேற்றத்திற்குப் பின்னர் இவர்களின் வரலாறு கம்போடியாவின் வரலாற்றுக் காலக்கோட்டுடன் இணைந்து போகிறது. தென்கிழ்க்காசீயாவின் மற்றையா இன மக்களான பியூ, மற்றும் மொன் மக்கள் போன்று கெமர் மக்களும் இந்திய வர்த்தகர்களினாலும் அறிவாளிகளினாலும் கவரப்பட்டு, அவர்களின் வாழ்க்கை முறை, மற்றும் சைவ சமயம் போன்றவற்றைப் பின்பற்ற ஆரம்பித்தார்கள்.

மேற்கோள்கள்
-----------

1. ↑  CIA FactBook. Accessed July 25, 2006.
2. ↑  *Faith Traditions in Cambodia* பரணிடப்பட்டது 2006-08-22 at the வந்தவழி இயந்திரம்; pg. 8; accessed August 21, 2006

வெளி இணைப்புகள்
---------------

* Center For Khmer Studies
**மொங்மொ நகராட்சி** மியான்மரின் சான் மாநிலம் வா சுயாட்சிப் பிரிவு ஓபாங்கு மாவட்டத்தில் உள்ளது. 2011 ஆம் ஆண்டிற்கு முன்னர், இந்நகரம் லாசியோ மாவட்டத்தை சேர்ந்திருந்தது.  இதன் முதன்மை தலைநகர் மொங்மொ.

வரலாறு
------

1995 ஆம் ஆண்டில் இந்நகரத்தின் மக்கள்தொகை 77,378 ஆக இருந்தது இதில் 59,105 பேர் வா இன மக்களாவர்.  இது மலைப்பாங்கான பகுதியில் இருப்பதால் இங்கு வயல் வெளிகள் என்று எதுவும் கிடையாது ஆகையால் நெற்பயிற்களுக்கு பதிலாக இப்பகுதியில் ரப்பர், தேயிலை, ஆரஞ்சு தோட்டங்கள் உள்ளது.  ஹோபாங், மொங்மொ, பாங்வான், நாம்பன், மாத்மன் மற்றும் பாங்சாங்க் நகராட்சி ஆகியவற்றிற்காக ஒதுக்கப்பட்ட தேசிய சட்டமன்ற தொகுதியில் வா ஜனநாயகக் கட்சியின் பாங் நாப் தேர்ந்தெடுக்கப்பட்டார்.

மேலும் பார்க்க
--------------

* ஷான் மாநிலம்
* வா சுயாட்சிப் பிரிவு

மேற்கோள்கள்
-----------

1. ↑  GoogleEarth
2. ↑  Page 10 Column 3
[*தொடர்பிழந்த இணைப்பு*]
3. ↑  "Map of Shan State". 2012-03-14 அன்று மூலம் பரணிடப்பட்டது. 2017-12-10 அன்று பார்க்கப்பட்டது.
4. ↑  "Self-administered areas and zones"
5. ↑  "MRTV3". 2012-03-15 அன்று மூலம் பரணிடப்பட்டது. 2017-12-10 அன்று பார்க்கப்பட்டது.
6. ↑  Facts/Constituencies/National Assembly/Shan State.php National Assembly
[*தொடர்பிழந்த இணைப்பு*]

வெளிப்புற இணைப்புகள்
--------------------
**மெய்சி மீள்விப்பு** (明治維新, *Meiji Ishin*?) என்பது, 19 ஆம் நூற்றாண்டின் பின்னரைப் பகுதியில், சப்பானிய அரசியல், சமூக அமைப்பு ஆகியவற்றில் ஏற்பட்ட பெரும் மாற்றங்களை உருவாக்கிய தொடரான நிகழ்வுகளைக் குறிக்கின்றது. இந்நிகழ்வுகள் இடம்பெற்ற காலம், எடோ காலப்பகுதியின் பிற்பகுதியையும், மெய்சி காலப்பகுதியின் முற்பகுதியையும் உள்ளடக்கியது.

கூட்டணி
-------

1866 ஆம் ஆண்டில், சட்சுமா பகுதியின் தலைவரான சாய்கோ தாக்காமோரியும், சோசூ பகுதியின் தலைவர் கிடோ தக்கயோசியும் இனைந்து உருவாக்கிய சட்சுமா-சோசூ கூட்டணியே மெய்சி மீள்விப்புக்கான அடிப்படையாக அமைந்தது எனலாம். இவ்விரு தலைவர்களும் பேரரசர் கோமேய்க்கு ஆதரவு வழங்கினர். சாக்கோமோட்டோ ரியோமா என்பவர் அப்போது ஆட்சியில் இருந்த தொக்குகாவா சொகுனாட்டே அரசை எதிர்ப்பதற்காகவும், பேரரசரின் ஆட்சியை மீள்விப்பதற்காகவும் இவர்களை ஒன்றிணைத்தார். 1867 ஆம் ஆண்டு சனவரி 30 ஆம் தேதி பேரரசர் கோமெய் காலமானதைத் தொடர்ந்து அதே ஆண்டு பெப்ரவரி மூன்றாம் தேதி அவரது மகன் பேரரசர் மெய்சி அரியணை ஏறினார். இக் காலப்பகுதியில் சப்பான் நிலப்பிரபுத்துவச் சமூக அமைப்பிலிருந்து, முதலாளித்துவப் பொருளாதார அமைப்புக்கு மாற்றம் பெற்றதுடன் அதனை மேனாட்டுச் செல்வாக்குக்குள் கொண்டுவந்தது.
நிலையாகப் பொருத்தப்பட்ட, மேசை, நாற்காலிகள், எழுதுபலகை ஆகியவற்றைக் கொண்ட ஒரு பல்கலைக் கழக **வகுப்பறை**.
அயர்லாந்துப் பாடசாலை ஒன்றிலுள்ள ஒரு வகுப்பறை
ஜெர்மனியிலுள்ள, பாடசாலை வகுப்பறை ஒன்று.
**வகுப்பறை** என்பது பாடசாலைகள் போன்ற கல்வி நிறுவனங்களில், கற்றல் மற்றும் கற்பித்தல் ஆகிய செயல்கள் நடைபெறும் அறைகளைக் குறிக்கும். மாணவர்கள் கல்வி கற்பதற்கான சூழ்நிலையை உருவாக்குவதே வகுப்பறை அமைப்பின் முக்கிய நோக்கமாகும். பொதுவாக, உகந்த தளவாடப் பரவமைப்புக்கான (layout) இடவசதி, சிறந்த உள்ளக ஒலிப் பண்பு, ஆசிரியர் கற்பிப்பதைத் தெளிவாகப் பார்க்கக்கூடிய வடிவமைப்பு, பொருத்தமான ஒளியமைப்பு என்பன வகுப்பறைகளில் இருக்கவேண்டிய சில முக்கிய அம்சங்களாகும்.

வகுப்பறைச் சாதனங்கள்
--------------------

பொதுவாக வகுப்பறைகளில் கரும்பலகை இருக்கும் இதில் ஆசிரியர்கள் சுண்ணாம்புக்கட்டியினால் எழுதி மாணவர்களுக்குக் கற்பிப்பர். வளர்ச்சியடைந்த நாடுகளில் உள்ள வகுப்பறைகளில் இக் கரும்பலகைகளின் இடத்தை வெண்பலகைகள், ஊடாடு வெண்பலகைகள் போன்றவை பிடித்துக்கொண்டன. சில வகுப்பறைகளில் தொலைக்காட்சிப் பெட்டி, கணினி, படமெறிகருவி போன்ற வசதிகளும் உள்ளன. இவை தவிரப் பெரும்பாலான வகுப்பறைகளில் தேசப்படங்கள், பல்வேறு வகையான அட்டவணைகள், விளக்கப்படங்கள் போன்றவையும் இடம்பெறுகின்றன.

வெளி இணைப்புகள்
---------------

* மழைக்குத்தான் வகுப்பறை பக்கம் ஒதுங்குவோம்
* தினமலர் செய்தி
**வகா** (和歌; தமிழில் *சப்பானியப் பாட்டு*) அல்லது **யமாத்தொ உதா** என்பது சப்பானிய செம்மொழி இலக்கியத்தின் பிரிவாகும். ஹெய்யன் காலத்தில் இச்சொல்லின் பயன்பாடு தொடங்கியது. அக்காலத்தில், சப்பனியப் புலவர்கள கன்ஷி எனப்படும் சீனப் பாடலகளையும் எழுதினர். கன்ஷியிலிருந்து சப்பானியப் பாடல்களை வேறுபடுத்த இச்சொல் உருவாக்கப்பட்டது.

தோற்றம்
-------

வகா என்பது முதலில் பல்வேறுபட்ட வகையான பாடல்களைக் குறிக்கப் பயன்பட்டது, முக்கியமாக தண்கா (短歌, சிறுபாடல்) மற்றும் சோக்கா (長歌, பெரும் பாடல்), இவையில்லாமல் புஸ்ஸொக்குசேகிகா, செதோக்கா மற்றும் கதஉதாவையும் குறிப்பிட்டது. ஆனால், ஹெய்யன் காலத்திலேயே தண்காவைத் தவிர மற்ற பாடல்முறைகள் மறைந்தன.

அசை எண்
-------

மரபுவழியில் வகா பாட்டிற்கு மோனைச் சொல், அல்லது அமைப்பு இல்லை. உண்மையாகவே, மோனைச் சொல் இருந்தால் அது மிகப் பெரிய தவறு எனக் கருதப்பட்டது. வகா பாட்டுகளில் முன்தோற்றமாகவே தீர்மானித்திருக்கும் அசை எண்ணிலேயே எழுதப்பட்டிருக்கும்.

தண்கா (சிறுபாட்டு)
------------------

|  |  |  |
| --- | --- | --- |
| *இரகானா* | *ஒலிபெயர்ப்பு* |    *தமிழ்*, |
| 銀も | ஷிரொகனெ மொ |    (அவை எனக்கு என்ன) வெள்ளியா?, |
| 金も玉も | குஙானெ மொ தமா மொ | தங்கமா? வைரமா (விலைமிகு கற்கள்)? |
| 何せむに | நனிஸெமு நி |     எக்காலத்திலும் எவ்வாறாயினும் வைக்கப்படுமா |
| まされる宝 | மஸாராரெரு தகரா | புதையலுக்கிணையாக (அன்புள்ளோர்கிணையாக) |
| 子にしかめやも | கோ-னி ஷிகாமே யமோ | ஒரு குழந்தையை? அவற்றால் இயலாது. |
பள்ளிகளில் பெரும்பாலும் கணினி ஆய்வகங்கள் உள்ளன, அவை வெவ்வேறு வகுப்புகள் படிப்பதற்காகவும் ஆராய்ச்சிக்காகவும் பயன்படுகின்றன.
**வகுப்பறையில்** **கணினி** (Computers in the classroom) என்பது , கணினி அறிவியல் கல்வியுடன் பாரம்பரிய கல்விப் பாடத்திட்டத்தை மேம்படுத்த, குறைகளைத் தீர்க்க அல்லது மாற்றுவதற்குப் பயன்படுத்தப்படும் எண்முறை மின்னணுவியலை உள்ளடக்கியது. கணினிகள் எளிதில் அணுகக்கூடியதாகவும், விலை மலிவானதாகவும் மற்றும் சக்திவாய்ந்ததாகவும் மாறியதால், இந்த தொழில்நுட்பத்திற்கான தேவை அதிகரித்துள்ளது, இது வகுப்பறைக்குள் கணினி வளங்களைப் பயன்படுத்துவதற்கு வழிவகுக்கிறது, மேலும் பள்ளிகளில் மாணவர்-கணினி விகிதம் குறைய வழிவகை செய்கிறது.

வரலாறு
------

### தோற்றம்

கணினித் தொழில்நுட்ப வளர்ச்சியின் ஆரம்ப காலங்களிலேயே கல்லூரிகள் பெருங்கணினிகளைப் பயன்படுத்தின. தி *அமெரிக்கன் இன்ஸ்டிடியூட் ஃபார் ரிசர்ச்* மூலம் தேசிய அறிவியல் அறக்கட்டளைக்காக நடத்தப்பட்ட கல்விசார் கணினி பயன்பாடு பற்றிய பெரிய அளவிலான ஆய்வு, நாட்டின் பொது உயர்நிலைப் பள்ளிகளில் 13% கணினிகளைப் பயிற்றுவிப்பதற்காகப் பயன்படுத்துகின்றன என்று தெரிவிக்கப்பட்டது. 

1975 ஆம் ஆண்டில், ஆப்பிள் நிறுவனம் ஆப்பிள் 1 மாதிரிக் கணினிகளை பள்ளிகளுக்கு நன்கொடையாக வழங்கத் தொடங்கியது, மேலும் மாதிரிச் சட்டங்கள் கல்வி ஆராய்ச்சியில் தங்கள் முந்தைய ஆதிக்கத்தை இழக்கத் தொடங்கின. இந்த சகாப்தம் முழுவதும் கணினி பயன்பாடு தொடர்ந்து வேகமாக வளர்ந்து வந்தது. 1977 ஆம் ஆண்டில், டார்ட்மவுத் கல்லூரியில் 90% க்கும் அதிகமான மாணவர்கள் தங்கள் கல்லூரி வாழ்க்கையில் ஒரு கட்டத்தில் கணினிகளைப் பயன்படுத்தியதாக மதிப்பிடப்பட்டது. லெக்சிங்டன், மாசசூசெட்ஸ் பள்ளி அமைப்பின் இயக்குனர் வால்டர் கோட்கே, "கணினியைப் பயன்படுத்தாமல் ஒரு மாணவர் கல்வியினை நிறைவு செய்ய முடியும் என்றாலும் அவர் நிச்சயமாக அதைச் செய்ய முயற்சிக்க வேண்டும்" என்று கருத்து தெரிவித்தார். 1983 ஆம் ஆண்டில், ட்ரெக்சல் பல்கலைக்கழகம் ஒவ்வொரு மாணவருக்கும் மடிக்கணினி தேவையுள்ள முதல் வளாகமாக மாறியது.

சான்றுகள்
---------

1. ↑  Hewett, Thomas (1986). "Bootstrapping Microcomputers at Drexel University:The role of a faculty newsletter". *Behavior Research Methods, Instruments, & Computers* **18** (2): 157–161. doi:10.3758/BF03201016. .
**கட்டாய மதமாற்றம்** என்பது வேறு மதத்தை ஏற்றுக்கொள்வது அல்லது கட்டாயத்தின் பேரில் மதத்தை ஏற்றுக்கொள்வது வேறு மதம் அல்லது மதத்திற்கு மாறுவதற்கு கட்டாயப்படுத்தப்பட்ட ஒருவர், வெளிப்படையாக மதம் மாறியவராக நடந்துகொள்ளும் அதே வேளையில், முதலில் கடைப்பிடிக்கப்பட்ட நம்பிக்கைகள் மற்றும் பழக்கவழக்கங்களைக் கடைப்பிடிக்க இரகசியமாக தொடரலாம். கிரிப்டோ-யூதர்கள், கிரிப்டோ-கிறிஸ்தவர்கள் மற்றும் கிரிப்டோ-முஸ்லிம்கள் பிந்தையவற்றின் வரலாற்று எடுத்துக்காட்டுகள்.

### சமகாலத்தவர்

#### பங்களாதேஷ்

பங்களாதேஷில், சர்வதேச குற்றவியல் நீதிமன்றம் 1971 வங்காளதேச இனப்படுகொலையின் போது இந்துக்களுக்கு எதிராக இழைக்கப்பட்ட போர்க்குற்றங்களுக்காக இஸ்லாமிய ரசாகர் போராளிகளின் பல தலைவர்களையும், பங்களாதேஷ் முஸ்லீம் அவாமி லீக் (ஃபோரிட் உடின் மவுசூத்) பலரையும் விசாரித்து தண்டித்தது. வங்காள இந்துக்களை கட்டாயமாக இஸ்லாத்திற்கு மதமாற்றம் செய்தது உள்ளிட்ட குற்றச்சாட்டுகளில் அடங்கும். 

#### இந்தியா

1998 ஆம் ஆண்டு பிரான்கோட் படுகொலையில் 26 காஷ்மீரி இந்துக்கள் இஸ்லாமிற்கு மாற மறுத்ததையடுத்து இஸ்லாமிய தீவிரவாதிகளால் தலை துண்டிக்கப்பட்டனர். துப்பாக்கி ஏந்தியவர்களின் கோரிக்கையை கிராம மக்கள் மறுத்ததால், இஸ்லாமிய மதத்துக்கு மாற வேண்டும் என்றும், மாட்டிறைச்சி சாப்பிட்டு மதம் மாறியதை நிரூபிக்க வேண்டும் என்றும் தீவிரவாதிகள் தாக்குதல் நடத்தினர். 1946 ஆம் ஆண்டு நோகாலி கலவரத்தின் போது, பல ஆயிரம் இந்துக்கள் முஸ்லிம் கும்பலால் வலுக்கட்டாயமாக இஸ்லாமிற்கு மாற்றப்பட்டனர்.

மேலும் பார்க்கவும்
------------------

* அல்-பகரா 256
* உமர் I உடன்படிக்கை
* கிரிப்டோ-கிறிஸ்தவம்
* கிரிப்டோ-யூத மதம்
* கிரிப்டோ-கிறிஸ்தவம்
* புனித விசாரணை
* மத துன்புறுத்தல்
* மத வன்முறை

குறிப்புகள்
-----------

1. ↑  "International Standards on Freedom of Religion or Belief". *Human Rights*. United Nations.
2. ↑  "Bangladesh Islamist's death sentence sparks deadly riots". .
3. ↑  "Clashes Kill 35 in Bangladesh After Islamist Sentenced to Hang". .
4. ↑  "Death Toll From Bangladesh Unrest Reaches 44". .
5. ↑   26 Hindus beheeaded by Islamist militants in Kashmir
6. ↑  Khan, Yasmin (2007). *The Great Partition: The Making of India and Pakistan*. Yale University Press. பக். 68–69. பன்னாட்டுத் தரப்புத்தக எண்:978-0-300-12078-3.. "Noakhali."
7. ↑  "Fatal flaw in communal violence bill". .
**கட்டிட அனுமதி**, கட்டிடம் ஒன்றைக் கட்டுவதற்கு உரிய அதிகாரம் பெற்ற நிறுவனங்களால் வழங்கப்படுவதாகும். அனுமதியின்றிக் கட்டிடங்களைக் கட்டுவது சட்டவிரோதமானது என்பதுடன், அவ்வாறு சட்ட விரோதமாகக் கட்டப்படும் கட்டிடங்கள் தொடர்பில் தண்டம் அறவிடப்படலாம் அல்லது கட்டிடங்களே இடித்துத் தள்ளப்படலாம்.

அனுமதி வழங்கும் நிறுவனங்கள்
---------------------------

பொதுவாகக் கட்டிடம் அமையவுள்ள பகுதியை நிர்வகிக்கும் உரிமையுள்ள உள்ளூராட்சிச் சபைகளே இவ்வாறான அதிகாரங்களைக் கொண்டுள்ளன. எடுத்துக்காட்டாக, கார்ப்பரேசன்கள், மாநகர சபைகள், நகர சபைகள் போன்றவை கட்டிட அனுமதி வழங்கும் உரிமைகளைக் கொண்டிருக்கின்றன. இவை தவிர சில சந்தர்ப்பங்களில், அப்பகுதிகளின் நகர வளர்ச்சித் திட்டங்களுடன் தொடர்புடைய நிறுவனங்களோ, துறைமுகப் பகுதிகள், சுதந்திர வர்த்தக வலயங்கள் போன்ற இடங்களில் அவற்றை நிர்வாகம் செய்கின்ற நிறுவனங்களோ இந்த உரிமையைக் கொண்டிருப்பதும் உண்டு.

கட்டிட விதிமுறைகள்
------------------

அளவிற் பெரியவையும், கூடிய அதிகாரங்களைக் கொண்டவையுமான நிறுவனங்கள் கட்டிட அனுமதி பெற விண்ணப்பிப்பவர்கள் கட்டிடத்தின் பயன்பாடு, அதன் உயரம், மொத்தத் தளப் பரப்பு, காற்றோட்டம், தீத்தடுப்பு ஒழுங்குகள் போன்ற பல அம்சங்கள் தொடர்பாகக் கடைப்பிடிக்க வேண்டிய விதி முறைகளை உருவாக்கி வைத்துள்ளனர். இவை கட்டிட விதிமுறைகள் எனப்படுகின்றன. இவை தவிர அனுமதிக்கு விண்ணப்பிக்கும் முறை, விண்ணப்பத்துடன் இணைக்கப்படவேண்டிய ஆவணங்கள் போன்ற விடயங்கள் தொடர்பிலும் விதிகள் உள்ளன. கட்டிட அனுமதிக்கான இறுதி விண்ணப்பம் சமர்ப்பிக்கப்படு முன்னர், நகரத் திட்டமிடல் நிறுவனம், மின் விநியோக நிறுவனம், வடிகால் அமைப்பு நிறுவனம், தொலை பேசிச் சேவைகளை வழங்கும் நிறுவனம் போன்றவற்றிடமிருந்து குறித்த கட்டிடம் கட்டுவது தொடர்பான ஆட்சேபனைகள் இல்லை என்பதற்கான சான்றிதழ்களும், அவ்வச் சேவைகள் தொடர்பான வடிவமைப்புக்கான அங்கீகாரமும் பெறப்படவேண்டும்.

நிபுணர்களின் சேவை
-----------------

பெரும்பாலான பெரிய நகரங்கள் கட்டிடங்களின் வடிவமைப்பு, வரைபடங்கள் தயாரிப்பு, மேற்பார்வைபோன்றவற்றுக்கு உரிய நிபுணர்களின் சேவை பெறப்படவேண்டும் என்பதைக் கட்டாயமாக்கி உள்ளன. அது மட்டுமன்றி இவ்வாறான உயர்தொழில் நிபுணர்களையும், அத்தகைய சேவைகளை வழங்கும் நிறுவனங்களையும் பதிவு செய்தும் வருகின்றன.

இவற்றையும் பார்க்கவும்
----------------------

வெளியிணைப்புகள்
---------------
'*தாவர வளர்மாற்றம்'*

தாவர வளர்ச்சி என்பது அமைப்பு உருவம் மற்றும் முதிர்ச்சி ஆகும். தாவர வளர்ச்சி பற்றி படிப்பானது தாவர உள்ளமைப்பு மற்றும் தாவர செயலியல் மற்றும் தாவர புற அமைப்பியல் தொடர்புடையதாகும். 

தாவரம் வளரும் போது புதிய திசுக்கள் வாழ்நாள் முழுவதும் ஆக்குத்திசுக்கள்(மொிஸ்டம்) என்ற உறுப்புகள் மூலம் தோற்றுவிக்கின்றது. இது தாவரத்தின் நுனிப்பகுதி மற்றும் முதிர்ச்சி திசுக்கள் இடையே தாவரத்தின் நுனிப்பகுதி மற்றும் முதிர்ச்சி திசுக்கள் இடையே அமைந்துள்ளது. 

உயிருள்ள தாவரம் எப்போதும் கருவின் திசுப்பகுதியில் உருவாகிறது. ஆனால் விலங்கின் தரு கருவின் ஆரம்பத்தில் மட்டுமே உருவாகிறது. எப்போதும் விலங்கின் உருவாக்கம் முட்டையில் இருந்து உருவாகிறது. விலங்கின் உடல் உறுப்புகள் வளரும் மற்றும் அதிகம் முதிர்ச்சி பெறும்.

தாவரத்தின் ஒருங்கிணைந்த செயல்பாடுகள் ஒன்றுக்கு மேற்பட்ட தனித்த பகுதியின் வளர்ச்சி ஆகும். ஒட்டுமொத்த திசுக்களின் செயல்பாடுகள் ஒட்டுமொத்த பல செல்களின் பண்புகளின் தனித்த பகுதிகள் ஆகும்.

வளர்ச்சி
--------

தாவரங்கள் வளர்ச்சி என்பது ஒற்றை செல்களால் ஆன சைகோட் மூலம் தோன்றுகிறது. இந்த சைக்கோட் என்பது கருமுட்டை மற்றும் விந்து செல்களின் இணைவு மூலம் தாேன்றுகிறது. தாவர கருவின் வளர்ச்சி என்பது ஸைக்கோட் செல்கள் பெருக்கமடைவதன் மூலம் உருவாகிறது.

References

Bäurle, I; Laux, T (2003). "Apical meristems: The plant's fountain of youth". BioEssays. 25 (10): 961–70. PubMed. doi:10.1002/bies.10341. Review.
Leopold, A. C. Plant Growth and Development, page 183. (New York: McGraw-Hill, 1964).

Brand, U; Hobe, M; Simon, R (2001). "Functional domains in plant shoot meristems". BioEssays. 23 (2): 134–41. PubMed. doi:10.1002/1521-1878(200102)23:2<134::AID-BIES1020>3.0.CO;2-3. Review.

Barlow, P (2005). "Patterned cell determination in a plant tissue: The secondary phloem of trees". BioEssays. 27 (5): 533–41. PubMed. doi:10.1002/bies.20214.

Ross, S.D.; Pharis, R.P.; Binder, W.D. 1983. Growth regulators and conifers: their physiology and potential uses in forestry. p. 35–78 in Nickell, L.G. (Ed.), Plant growth regulating chemicals. Vol. 2, CRC Press, Boca Raton FL.

Jones, Cynthia S. (1999-11-01). "An Essay on Juvenility, Phase Change, and Heteroblasty in Seed Plants". International Journal of Plant Sciences. 160 (S6): 105–S111. ISSN 1058-5893. doi:10.1086/314215. Retrieved 2016-10-16.
1870 ஆம் ஆண்டில் ஒரு இந்து தமிழ்ப் பெண் (மையத்தில்), தனது பூப்புனித நீராட்டு விழாவின்போது தாவணி பாவாடை, மலர்கள், நகைகள் போன்றவற்றை அணிந்துள்ளார்.
**தாவணி**  என்பது இளம் பெண்கள் அணியும் மேல் ஆடை. சுமார் இரண்டு மீட்டர் நீளமும் அகலமும் கொண்ட துண்டுத் துணியாகும். பருவம் எய்திய பெண்கள் தங்கள் மார்பு , வயிறு , முதுகுப் பகுதியை மறைப்பதற்காகப் பயன்படுத்தும் துணி ஆகும். இது இடது தோள் பகுதியை மறைக்கும் ஆடை ஆகும். பாவாடை , மேல்சட்டை ஆகிய ஆடைகளுக்கு மேலாக இவ்வாடை அணியப்படுகிறது. ஓரங்கள் தைத்தோ தைக்காமலோ இவ்வாடை அணியப்படுகிறது. பெண்கள் அணியும் புடவையின் முந்தானைப் பகுதியைப் போன்றது. இது பெண் குழந்தைகள் பருவம் எய்திய பிறகு திருமணத்திற்கு முன்பு இடைப்பட்ட காலத்தில் அணியும் ஆடை. 

தாவணி அணியும் பழக்கம் தமிழகத்தில் இருக்கிறது. இப்பழக்கம் எந்த நூற்றாண்டில் இருந்து பின்பற்றப்படுகிறது என்பதை அறுதியிட்டுக்கூற இயலவில்லை. ஆனாலும் கடந்த மூன்று நூற்றாண்டுகளாக நடைமுறையில் இருப்பதை[]}} செவி வழிச் செய்திகளால் அறிய முடிகிறது. தாவணிகள் பல்வேறு வண்ணங்களிலும் பூ உள்ளிட்ட பல ஓவியங்களையும் தாங்கி அழகாக வடிவமைக்கப்படுகின்றன.
**கவின் ஜெயராம்** (*Kavin Jayaram*) (பிறப்பு பிப்ரவரி 25, 1980), கவின் ஜே என்றும் அழைக்கப்படும் இவர் ஓர் மேடைச் சிரிப்புரை நடிகராவார். மேலும் மலேசியாவின் பண்பலை வானொலியான "ரெட் எஃப்எம்"மின "தி ரெட்ஜாம் என்ற நிகழ்ச்சியின் இணை தொகுப்பாளராகவும் இருந்தார்.

ஆரம்ப கால வாழ்க்கை
------------------

கவின் மலேசியாவில் கோலாலம்பூரில் உள்ள மெதடிஸ்ட் சிறுவர் பள்ளியில் பயின்றார். 1997இல் இவர் நியூகேஸில் சவுத் டைன்சைட் கல்லூரியில் தனது படிப்பைத் தொடர்ந்து 2001இல் பட்டம் பெற்றார். பின்னர் இவர் கடல் சார் பொறியாளர் ஆனார். ஆனால் கவினின் மறைந்த சகோதரர் தான் ஒரு நகைச்சுவை நடிகராக வேண்டும் என்று விரும்பினார். இதனால் மே 2006இல் சகோதரரைன் மரணத்திற்குப் பிறகு ஒரு நகைச்சுவை நடிகராக வேண்டும் எனும் உணர்வு இவரை தீவிரமாக்கியது. ராபின் வில்லியம்ஸ், கிரிசு ரொக், எடி இசார்ட் ஆகியோரின் தாக்கம் இவரிடமிருந்தது.

தனிப்பட்ட வாழ்க்கை
------------------

கவின் மே 16, 2010 அன்று நிஷா கோபாலனை மணந்தார்

மேற்கோள்கள்
-----------

1. ↑  "Kavin Jayaram's Ryze Business Networking Page". *www.ryze.com*. 17 March 2018 அன்று பார்க்கப்பட்டது.
2. ↑
**வீரமணி ரேவதி** (**Veeramani Revathi**) இந்திய நாட்டின் தமிழ்நாடு மாநிலத்தில் உள்ள மதுரை மாநகரத்திற்கு அண்மையில் உள்ள சக்கிமங்கலம் எனும் பகுதியைச் சேர்ந்தவர். தடகள விளையாட்டு வீரகனையான இவர் ஜப்பான் தலைநகர் டோக்கியோவில் 23 சூலை 2021 முதல் நடைபெற உள்ள கோடைக்கால ஒலிம்பிக் போட்டிகளில் கலப்பு இரட்டையர் 4x400 மீட்டர் ஓட்டயப்பந்தயத்தில் கலந்து கொள்கிறார்.இதற்காக அவர் பஞ்சாப் மாநிலம் பாட்டியாலாவில் பயிற்சி பெற்று வருகிறார். ஜப்பான் ஒலிம்பிக் தடகள போட்டியில் இந்தியாவுக்காக முதல் பதக்கத்தை பெற்றுத்தருவதே தனது குறிக்கோள் எனத் தெரிவித்துள்ளார்.

வரலாறு
------

வீ. ரேவதியின் சொந்த ஊர் மதுரை அருகே உள்ள சக்கிமங்கலம் ஆகும். வீரமணி, இராணி தம்பத்தியருக்கு இவர் மகளாகப் பிறந்தார். நான்காம் வகுப்பு படிக்கும்போது இவரது தந்தை வீரமணி இறந்து விட்டார். 5-ஆம் வகுப்பு படிக்கும்போது தாயை பறி கொடுத்தார். இவரும், இவரது தங்கையும் பாட்டி அரவணைப்பில் வளர்ந்து வந்தனர். இவர் 12-ம் வகுப்பு படிக்கும்போது மண்டல அளவிலான விளையாட்டு போட்டிகளில் கலந்து கொண்டார். கண்ணன் என்ற தடகள பயிற்சியாளர் உதவியுடன் ரேவதி மாநில அளவில் மட்டுமின்றி தேசிய அளவிலும் விருதுகள் மற்றும் பதக்கங்களை வென்றுள்ளார். இதனால் இவருக்கு தென்னக இரயில்வேயில் பயணச்சீட்டு பரிசோதகர் வேலை கிடைத்தது.

2014-15- ஆம் ஆண்டு காலத்தில் மதுரையில் நடைபெற்ற மண்டல அளவிலான போட்டியில் ரேவதி வீரமணி வெறும் கால்களுடன் ஓடத்தொடங்கினார். போட்டியில் ரேவதி வெற்றி பெறவில்லை. எனினும் தமிழ்நாடு விளையாட்டு மேம்பாட்டு ஆணையத்தின் கவனத்தை ஈர்த்தார். 

கோவையில் 2016 ஆம் ஆண்டு நடைபெற்ற தேசிய இளையோர் வெற்றியாளர் கோப்பை போட்டியில் ரேவதி 100 மீட்டர், 200 மீட்டர், 4X100 மீட்டர் தொடர் ஓட்டம் ஆகியவற்றில் தங்கம் வென்றார். 
2019 ஆம் ஆண்டு வரை கண்ணனிடம் பயிற்சி பெற்ற இவர் பின்னர் பாட்டியாலாவில் உள்ள தேசிய பயிற்சி முகாமிற்கு தேர்வானார். அங்கு பயிற்சியாளர் கலினா புகாரினாவின் ஆலோசனையின் பேரில் 400 மீட்டர் ஓட்டபந்தயத்திற்கு மாறி ரேவதி பயிற்சி பெறத் தொடங்கினார். 

2019- ஆம் ஆண்டு 200 மீட்டர் ஓட்டத்தில் வெள்ளிப் பதக்கம், 400 மீட்டர் ஓட்டத்தில் தங்கப் பதக்கம் என ரேவதியின் பதக்க வேட்டை தொடர்ந்தது. மாநிலங்களுக்கு இடையே நடைபெற்ற வெற்றியாளர் போட்டியில் ரேவதி 53.71 விநாடிகளில் இலக்கை எட்டி மூன்றாம் இடம் பிடித்தார்.

மேற்கோள்கள்
-----------

1. ↑  Tokyo Olympics 2021 Full Schedule and Time Table
2. ↑  Revathi emerges fastest in trial for Tokyo-bound 4x400m mixed relay team
3. ↑  In a first, Madurai athlete Revathi makes it to Olympic squad for mixed relay event
4. ↑  "இந்தியாவுக்காக முதல் பதக்கத்தை பெற்றுத்தருவதே எனது குறிக்கோள்- மதுரை தடகள வீராங்கனை ரேவதி". 2021-07-09 அன்று மூலம் பரணிடப்பட்டது. 2021-07-06 அன்று பார்க்கப்பட்டது.
5. ↑  ரேவதி வீரமணி: ஒலிம்பிக் போட்டிக்குத் தகுதி பெற்று சாதனை
6. ↑  "7 வயதில் பெற்றோரை இழந்து தவித்த ரேவதியின் ஒலிம்பிக் பயணம்". *Hindu Tamil Thisai*. 2021-07-23 அன்று பார்க்கப்பட்டது.
**வீ. பூங்குன்றன்** (இறப்பு: சனவரி 19, 2008, அகவை 25) மலேசியாவில் வாழ்ந்த தமிழ் ஊடகவியலாளர்களில் குறிப்பிடத்தக்கவர். ஒரு வரைகலையாளரான இவர் மலேசியாவில் வெளிவருகிற முன்னணி நாளேடான மலேசிய நண்பனில் சில காலம் பணியாற்றியவர். மக்கள் ஓசை, நண்பன், செம்பருத்தி போன்ற இதழ்களின் நிருபராகவும் பணியாற்றியவர். மலேசியாவின் முன்னணி சிற்றிதழ்களில் இவர் கட்டுரைகள் அதிகம் எழுதி வந்தவர்.

தமிழியக்கம்
-----------

2006 ஆம் ஆண்டில் பல்கலைக்கழக மாணவர்கள் துணையுடன் தமிழியக்கம் எனும் இளைஞர் இயக்கம் அமைக்கப்பட்டது. தமிழியக்கத்தின் நிறுவனர்களில் பூங்குன்றனும் ஒருவர்.

குடும்பம்
---------

இவரின் தந்தை பழ. வீரன் 2010 செப்டம்பர் 1 இல் சாலை விபத்தில் மரணமானார்.. தமிழ்த்தேசிய உணர்வாளர். மலேசியாவின் வட மாநிலங்களில் இவர் தமிழ்ப்பணி ஆற்றி வந்தவர். அரச நீதி மன்ற மொழிப் பெயர்ப்பாளராகப் பணியாற்றியவர். பழ. நெடுமாறன் தொடங்கிய உலகத் தமிழர் பேரமைப்பின் மலேசிய நிகராளியாக பொறுப்பேற்று செயல்பட்டவர். தாய் நா. லீலாவதி. இரு தம்பிகளும் நான்கு தங்கைகளும் இவர் உடன் பிறந்தவர்கள்.

மறைவு
-----

விபத்தொன்றில் பாதிக்கப்பட்ட பூங்குன்றன், செராசு மருத்துவமனையில் அனுமதிக்கப்பட்டு சிகிச்சை பலனளிக்காமல் 2008 சனவரி 19 இல் காலமானார்.

கடந்த ஆண்டு செப்டம்பர் மாதம் 1-ஆம் திகதியன்றுதான் பூங்குன்றனின் தந்தையும் மலேசியத் தமிழ் நெறிக் கழக பொதுச் செயலாளருமான பழ.வீரன் சாலை விபத்தில் பலியானார் என்பது குறிப்பிடத்தக்கது.

மேற்கோள்கள்
-----------

1. 1 2 3  மொழியின் புதல்வா, எங்களைவிட்டுப் பிரிந்துவிட்டாயே

வெளி இணைப்புகள்
---------------

* மொழி.நெட் பரணிடப்பட்டது 2015-10-01 at the வந்தவழி இயந்திரம்